**BURSA SHQIPTARE E ENERGJISË ELEKTRIKE – ALPEX SH.A.**

Tiranë, më \_\_\_.12.2024

**FORMULAR PËR SHPALLJEN E POZICIONIT VAKANT TË PUNËS**

Mbështetur në Kodin e Punës, aktet ligjore dhe nënligjore të dala në zbatim të tij, si dhe në Manualin e Burimeve Njerëzore, ALPEX SHA njofton për shpalljen e vendit vakant të punës në pozicionin e:

**TITULLI I POZICIONIT: Specialist i Operimit të Tregut**

**DREJTORIA/SEKTORI: Drejtoria e Operimit të Tregut**

**QËLLIMI I POZICIONIT:** Përgjigjet për mbikëqyrjen e tregtimit në tregjet e ALPEX-it, mbështetjen e Anëtarëve të Bursës gjatë ofertimeve në tregjet e ALPEX-it. Përgjigjet për nxjerrjen e rezultateve nga tregjet e ALPEX-it në koordinim me ofruesin e shërbimit të platformës së tregtimit dhe publikimin e tyre në faqen zyrtare të ALPEX-it dhe të çdo njoftimi tjetër të nevojshëm për menaxhimin e tregut në bazë të rregullave, procedurave dhe vendimeve teknike.

**DETYRAT DHE PËRGJEGJËSITË:**

1. Punon në operimin e tregut /365, sipas parashikimeve të ndarjes së punës
2. Merr pjesë në operacionet e përditshme në kuadër të funksionimit dhe operimit të tregjeve të ALPEX-it në zonën ofertuese të Shqipërisë dhe Kosovës, si dhe aktivitetet në lidhje me bashkimin e tregjeve në zbatim të Rregullave të Tregut të Energjisë Elektrike si dhe çdo akt tjetër ligjor, nënligjor, rregullator apo procedurial të aplikueshëm për këtë qëllim.
3. Është linja e parë e dhënies së asistencës për Agjentët Tregtar të Certifikuar lidhur me problemet gjatë operimit në platformën e tregtimit
4. Është linja e parë e dhënies së asistencës për Agjentët Tregtar të Certifikuar gjatë Tregtimit në emër të dikujt tjetër, sipas parashikimeve të Rregullave dhe Procedurave.
5. Është linja e parë e dhënies së asistencës për Agjentët Tregtar të Certifikuar lidhur me interpretimin e Rregullave dhe Procedurave.
6. Ka përgjegjësi për zbatimin e afateve lidhur me Ankandet sipas segmenteve të tregjeve
7. Operon dhe vlerëson në mënyrë të vazhdueshme performancën e platformës dhe proceset e lidhura me të.
8. Regjistron, rishikon dhe përpilon të dhënat e tregut si dhe përgatit raportet e brendshme dhe publike.
9. Regjistron dhe teston llogaritë për Agjentët Tregtarë të Çertifikuar në sistemet e tregtimit të ALPEX dhe ato gjatë sesionit të testimeve.
10. Merr pjesë në projektet e zhvillimit të ALPEX-it, Rajonale dhe ato Evropiane.
11. Bën aktivizimin apo çaktivizimin e Agjenteve Tregtare te Certifikuar në Sistemin Elektronik të Tregtimit në Çast -ETSS apo në çdo aplikacion tjetër ndihmës për këtë qëllim ne perputhje me parashikimet e Rregullave te ALPEX-it.
12. Monitoron nga afër sistemet e tregtimit për të siguruar funksionimin e tyre normal.
13. Monitoron nga afër sistemet ndihmëse për mbështetjen e Agjentëve Tregtarë të Çertifikuar të ALPEX.
14. Regjistron në mënyrë të detajuar problematikat (duke përdorur modele standarte të raporteve) dhe veprimet e ndërmarra në bashkëpunim me mbështetjen teknike të sistemeve të tregtimit dhe në përputhje me manualet teknike të siguruara nga Ofruesi i shërbimit.
15. Mban regjistrin e indicenteve dhe cdo problematike të ndodhur gjatë operimit të tregut apo bashkimit të tregjeve
16. Përgatit dhe dërgon për publikim në faqen e internetit të shoqërisë të gjithë informacionin përkatës për Operimin e Tregjeve (Njoftimet përkatëse për të rejat e tregut, publikimet mbi të dhënat e tregtimit dhe çdo të dhënë tjetër që ka të bëjë me këtë qëllim).
17. Zbaton në mënyrë rigoroze Procedurën Operacionale të lidhur ndërmjet ALPEX dhe Operatorëve të Sistemit të Transmetimit dhe çdo Procedurë tjetër të bashkimit të tregjeve në kuadër të funksionimit të rregullt të tregtimit për tregjet e ALPEX-it duke përfshirë por jo kufizuar në përdorimin e akseseve të nevojshëm në platformë si në regjimin automatik ashtu edhe në atë manual sipas trajnimeve, instruksioneve apo manualeve përkatëse për këtë qëllim.
18. Raporton tek drejtori ose supervizori çdo anomali në sistemet e tregtimit dhe ato ndihmëse dhe propozon masa për përmirësimin e tyre.
19. Merr pjesë në grupet teknike të punës të organizatave kombëtare dhe ndërkombëtare për çështje që lidhen me funksionimin dhe mbështetjen e tregjeve.
20. Merr pjesë në projektet rajonale dhe ato evropiane të bashkimit të tregjeve të energjisë.

**KRITERET QË DUHET TË PLOTËSOJNË KANDIDATËT (KUALIFIKIMET):**

Arsimi i kërkuar: Arsim i lartë (ose diplomë ekuivalente) me profil në shkencat inxhinierike, shkencat kompjuterike apo informatikë ekonomike.

.

Përvoja e kërkuar e punës: Preferohet me eksperiencë pune.

**TË TJERA:**

* Njohuri shumë të mira të gjuhës angleze, të shkruar dhe të folur.
* Aftësi dhe eksperiencë në përdorim të sistemeve kompjuterike.
* I orientuar drejt shërbimit, të krijimit të marrëdhënieve të mira me kolegët, Anëtarët e Bursës dhe shpirt skuadre.
* Energjik, nxitës, entuziast dhe i përkushtuar ndaj punës.
* Aftësi për të punuar nën presion, në një mjedis sfidues dhe që ndryshon me shpejtësi.

Kandidatët e interesuar për pozicionin vakant duhet të paraqesin dokumentet si më poshtë:

* Formularin e aplikimit (Formulari 2)
* CV e detajuar
* Letër reference nga punëdhënësi i mëparshëm
* Letër Interesi

Dokumentacioni i kërkuar të paraqitet brenda datës \_\_\_/\_\_\_/2024 pranë ALPEX SHA:

Në adresën: Rruga Liman Kaba, Rezidenca Olympic, Shkalla 3, Kati 1, Zyra 1, Tiranë, Shqipëri

ose

Në adresën e email: info@alpex.al